Topias Kuukkanen

Topias Kuukkanen (s. 6. maaliskuuta 1992 Jyväskylä) on suomalainen koripalloilija, joka edusti kaudella 2024-2025 Koripallon I-divisioonassa pelaavaa Lahti Basketball:ia. 187-senttinen heittävä takamies Kuukkanen saavutti Salon Vilppaan pelaajana SM-hopeaa vuosina 2017 ja 2018. Lahti Basketballin riveissä hän saavutti 1 Divisioona A:n Mestaruuden sekä nousun Korisliigaan kaudelle 2025. 
Ura.
Juniorivuodet ja I-divisioona.
Kuukkasen kasvattajaseura on jyväskyläläinen Hongikon Nuorisoseuran Urheilijat (HoNsU). Uran ensimmäisillä kausillaan Kuukkanen oli ainoa keskisuomalainen pelaaja miesten Korisliigassa. Kaudella 2017–18 myös äänekoskelainen Antti Kanervo pelasi kotimaista Korisliigaa Kuukkasen ohella. 
Kuukkanen pelasi juniorivuodet HoNsU:n riveissä, parhaana saavutuksena oli A-poikien SM-pronssi vuonna 2009. Samana vuonna Kuukkanen pelasi ensimmäiset miesten ottelunsa 1A-divisioonassa nousten pian BC Jyväskylän avainpelaajien joukkoon. Kuukkanen pelasi 1A-divisioonassa yhteensä seitsemän kautta, mutta otteluita kertyi vain 126. Syynä olivat useat loukkaantumiset. Tuloksellisesti Kuukkasen paras kausi oli 2015–16, jolloin hän HoNsU:n riveissä tilastoi 17,1 pisteen ottelukeskiarvon ollen kahta muutamia otteluita pelannutta ulkomaalaispelaajaa lukuun ottamatta joukkueen tilastoykkönen niin pisteissä kuin syötöissä. Kuukkanen edusti 1A-divisioonassa mainittujen seurojen lisäksi myös Säynätsalon Rientoa ja Forssan Koripoikia. Keväällä 2013 SäyRi selvisi Suomen Cupin (ei LiigaCup) finaaliin, jonka Tapiolan Honka kuitenkin voitti. M1DA:n piste-ennätyksekseen Kuukkanen merkkautti 36 pistettä, jotka hän tilastoi HBA:ta ja Porvoon Tarmoa vastaan HoNsU:n paidassa kaudella 2015–16.
Korisliiga.
Kesällä 2016 Kuukkanen sai opiskelupaikan Turun Ammattikorkeakoulusta ja siirtyi Korisliigaan solmittuaan kaksivuotisen sopimuksen Salon Vilppaan kanssa. Molempina vuosina Vilpas voitti Korisliigan runkosarjan mutta joutui tyytymään SM-hopeaan. Kuukkanen tilastoi Salossa keskiarvokseen 2,5 pistettä/ottelu. Kaudelle 2018–19 Kuukkanen siirtyi Uudenkaupungin Korihaiden liigajoukkueeseen. Hän nousi heti yhdeksi Korihaiden avainpelaajista ja yleisön suosikiksi. Pisteitä Korihaissa on kertynyt yli kymmenen pisteen keskiarvolla. Yhden ottelun piste-ennätys 26 pistettä syntyi 2.11.2018 Ura Basketia vastaan.
Toukokuussa 2019 Kuukkanen teki 1+1 -vuotisen sopimuksen kotkalaisen KTP-Basketin kanssa. Kuukkanen edusti KTP-Basketia yhteensä viiden kauden ajan. Yhden ottelun piste-ennätyksekseen hän tilastoi 29 pistettä runkosarjan viimeisessä ottelussa kaudella 2020-2021. Tuossa ottelussa hän myös kirjautti tililleen KTP-Basketin seuraennätyksen onnistuneiden kolmen pisteen heittojen määrässä yhdessä ottelussa (9kpl). Kuukkanen toimi KTP-Basketin kapteenina kolmella kaudella, vuosina 2021-2024. 
Toukokuussa 2024 Kuukkanen siirtyi Koripallon I-divisioonassa pelaavaan Lahti Basketbaliin. Lahti Basketballin kausi 1 divisioonassa oli menestys, joukkue ei hävinnyt runkosarjassa kertaakaan (22-0) ja pudotuspeleissäkin vain kertaalleen. Lahti Basketball nousi kauden päätteeksi takaisin Korisliigaan. Kuukkanen toimi joukkueensa varakapteenina ja oli joukkueensa tehokkain kotimainen pistemies, sekä lisäksi koko sarjan toisiksi eniten onnistuneita kolmen pisteen heittoja heittänyt pelaaja. 
Perhe.
Kuukkanen pelasi juniorina myös jalkapalloa ja salibandya. Salibandyssa Kuukkanen saavutti yhden junioreiden SM-pronssin, ja jalkapallossa hän edusti kahdesti Keski-Suomea piirijoukkueiden Pohjola Cupissa.
Kuukkanen on kasvanut korisperheessä. Isä Tapani on entinen aktiivipelaaja ja pelasi HoNsU:n ensimmäisessä SM-sarjajoukkueessa kaudella 1984-85. Pikkuveli Tiitus (s. 2000) on pelannut 11 alle 18-vuotiaiden maaottelua ja pelaa tällä kaudella HoNsU:n A-poikien lisäksi JBA:n edustusjoukkueessa 1A-divarissa.
Kuukkanen on opiskellut liiketaloutta.
Lähteet.
Viitteet.
https://www.kymensanomat.fi/urheilu/4004109 
https://www.basket.fi/basket/sarjat/ottelu/?game_id=5257497&amp;season_id=119175 
https://hosted.dcd.shared.geniussports.com/FBAA/en/competition/39346/leaders?